Nedzis
Nedzis (arī Nedžis, Nedža ezers, Saves ezers, Sāvas ezers) ir ezers Cēsu novada Inešu pagastā. Izvietojies pagasta vidusdaļā Vecpiebalgas ezeru grupā Vecpiebalgas aizsargājamajā ainavu apvidū. Krasti zemi, vietām — augsti, dibens — dūņains, dūņu slānis un sapropelis 3—4 m. Ietek vairāki grāvji, iztek Nedzīte uz Sustalu. Mīt plaudis, līnis, rauda, asaris, karūsa, līdaka, vēdzele, ālants, rudulis, zutis, karpa. Rietumu krastā peldvieta. Gar ezera rietumu krastu iet autoceļš P33, pie tā Sāvu ciems.